थलायवी

थलायवी हा भारतीय अभिनेत्री-राजकारणी जे. जयललिता यांच्या जीवनावर आधारित २०२१ मधील भारतीय चरित्रात्मक नाट्यपट आहे. या चित्रपटात जयललिताच्या भूमिकेत कंगना राणावत, एमजी रामचंद्रनच्या भूमिकेत अरविंद स्वामी आहेत. तमिळ आणि हिंदीमध्ये एकाच वेळी हा चित्रपट चित्रित करण्यात आला असून,  एएल विजय यांनी दिग्दर्शन केले आहे. मदन कार्की (तमिळ) आणि रजत अरोरा (हिंदी) यांनी लेखन केले आहे. या चित्रपटाची निर्मिती अनुक्रमे विब्री मोशन पिक्चर्स आणि कर्मा मीडिया अँड एंटरटेनमेंटचे विष्णू वर्धन इंदुरी आणि शैलेश आर सिंग यांनी केली आहे. या चित्रपटात नास्सर, भाग्यश्री, राज अर्जुन, मधू, थंबी रामय्या, शमना कासिम आणि समुथिरकानी यांच्याही सहाय्यक भूमिका आहेत. दोन्ही भाषांसाठी संगीत, पार्श्वसंगीत आणि साउंडट्रॅक जी.व्ही. प्रकाशकुमार यांनी संगीतबद्ध केले आहे.

२४ फेब्रुवारी २०१९ रोजी जयललिता यांच्या जयंतीनिमित्त हा चित्रपट अधिकृतपणे लाँच करण्यात आला. सुरुवातीला या चित्रपटाचे नाव तमिळमध्ये थलायवी आणि हिंदीमध्ये जया असे होते, परंतु नंतर निर्मात्यांनी ते हिंदीमध्येही थलायवी या शीर्षकाखाली प्रदर्शित करण्याची योजना आखली. मुख्य चित्रीकरण नोव्हेंबर २०१९ मध्ये सुरू झाले आणि डिसेंबर २०२० मध्ये पूर्ण झाले. कोविड-19 प्रकरणांमध्ये वाढ आणि महाराष्ट्रात लॉकडाऊनमुळे चित्रपटाचे प्रदर्शन पुढे ढकलण्यात आले.

₹१०० कोटी खर्चासह बनलेल्या या चित्रपटाने पहिल्या आठवड्यात  फक्त ₹४.७५ कोटी कमावले. हा चित्रपट बॉक्स ऑफिसवर पूर्णपणे अपयशी ठरला. चित्रपटाला प्रदर्शित झाल्यावर संमिश्र सकारात्मक प्रतिसाद मिळाला. चित्रपट समीक्षकांनी रणौत आणि स्वामी यांच्या अभिनयाची प्रशंसा केली परंतु चित्रपटाच्या पटकथेवर टीका केली. 

 संदर्भ 

वर्ग:इ.स. २०२१ मधील तमिळ चित्रपट